L-Adulteri Golan Haji Maqluba għall-Malti minn Clare Azzopardi u Albert Gatt Gass, l-oħrajn resqin. Għaġġel, għax ilbieraħ, bħal għada, mhux għajr ċanfira. Missewk bħallikieku bla ħajja, bħallikieku għadu U għarrxu bl-istess rixa widnejn l-adolexxenti. Il-ħajja, l-aħħar refuġju, inqerdet Imbagħad kull wieħed, imbeżża', ġenneb biċċa xrapnel u sejħilha ħajtu; Il-kliem inġema'; żibel li qajjem riefnu: Il-ħin kien ħiemed bħall-ħaxix - Il-pappagall isaffar minn wara l-purtiera tal-armla, Tifel b'tajra mazzarell marbuta b'ħajta Warda qed tidbiel fuq il-fergħa: Il-kulur l-ewwel li jitlaq Ir-riħa l-iktar li tibqa'. Ir-riħa: xi ħaġa qed titmermer. Konna qed immissu s-serraturi, iċken mill-hena, U nilmħu t-tweġiba tnemnem F' għajn il-mejta mdendla mal-ħajt U xewqatna skartajniehom. Kull għajn hija id li ttarraxna bil-biża' Fejn hu l-gost7 Kif keffint għajjat l-imħabba Taħt l-istampi tal-mejtin7 ħarġa LXXXIX 2016: 107 Il-maħbubin tiegħek se jsiru aħwa. Ħajtek għad tinkiteb mill-barranin: Dan il-kastig ta' ħajti. Ara s-serp tal-ispiżjara Tiela' spirall jobżoq is-semm fit-tazza l-ħadra. Nibqa' filwaqt li għajnejk ikeċċuni, ld minnhom tgħidli nibqa' U l-oħra, bħal ġewnaħ imqasqas, iċċanfarni. Naqla' għajnejja Bħal żewġ bajdiet imqaxxra t' għasfur mejjet f'moħħi U nqiegħed għajnejk flokhom Meta nintebħu kemm aħna weħidna Meta rasi u rasek, bħal żewġ vażetti vojta, imissu ma' xulxin. Ladarba l-kliem se jibqa' mwaħħal miegħi Oġġett li ma nifhimx, kwalità li nobgħod, dell li jibqa' jsus warajja … Allura min se jidfen il-waħx u l-għajb Taħt kelma li qatt ma jien se nlissen7 Tista' id tgħajjex dak li qatlet oħra7 Konna nsejna għala ftaħna t-twieqi u rġajna għalaqniehom. Il-mużika waqfet u ma ntbaħniex. Int kont żvintajt mingħajr ma xrobtok. Għadha sħuna, ratba, Il-lampa li kont għadek kemm tfejt, U t-tbissima għebet bejn natka u oħra Bħal għajn ta' ġinn wara terremot. L-essenza ta' ħajjitna d-daħk u n-niket. F'ebda storja m'hemm kif il-ħażen żammilna lsienna Jew li taħt kull maskra Hemm pinna li ma tiqafx tikteb l-uġigħ. F'dal-mumenti jkidduna bosta mwiet Buffi jilehġu, itappnu ż-żebgħa, Taħdit is-suppervja u s-sogħba, Jew idawlu d-dlam bis-saħta ta' min ma jafniex. Intant, il-ħalq jitkemmex u l-ħaddejn jidbielu Ix-xagħar isir griż u tibjad il-pubis. Xjaħna: Dan hu dak li għamilna u għarafna. La werżaqna u lanqas ivvjaġġajna. Il-ħabs kien dejjem miftuħ. Konna qed nitkellmu fi kmamar mhux tagħna, Minn taħt l-ilsien, biex inżommu d-diżastru fil-bogħod, Ġisimna, bħall-passi tagħna, kien qed jitmermer, U t-twieqi kienu magħluqa Għax id-dawl eħrex mis-sahra U l-qattiela lesti għalina U z-zekzieka hemm, fuq it-taraġ. Ħsibijieti iżjed kesħin minn idek Ibsin iktar minn biżla mqajma bejn snien barrani. Żiffa riħ se xxerridni qalb id-dellijiet Fejn jiddu s-sinjali u l-wegħdiet, Min jishar jixjieħ, U l-platti jibirdu bħall-uċuħ li jinsewna. Tredden il-mewt Kull meta tgħaddi idi minn mal-mejda bħal karrettun kajman b'tagħbija tiben Imbagħad titbiegħed f'dagħdigħa bħal tagħna Tħalli warajha dal-maktur U liżar b'ismek fuqu Biex jekk toħroġ barra ma tintilifx. ħarġa LXXXIX 2016: 103 F'belt oħra, il-ħajt li mingħalina baħar imbiegħed Bil-ktieb li int kont issellift Ħbejtli wiċċi mill-mewt, u wrejtni b'sebgħek: Il-ftit borra li għandi daqs bukkun ta' min miet mgħallaq. Il-qoxra miżgħuda spazji li jimtlew bir-ramel, F'liem'wieħed se nistkennu2 Ismagħni, qed nibża', Statwa mwaqqgħa li fuq ġbinha hemm imnaqqax ''Mut'. U din is-sħaba tat-trab tiegħi, tgħajjat bħal mutu f'widnejk, Din is-sħaba tat-trab tiegħi tissiġilla l-ittra, tfejjaq il-ġenn ta' ħalqek. Isma' l-vuċi tħit ferita u tibla' l-labra. Isma' r-roti għaddejja. Inbiħ. Tħaxwix taż-żnuber. Ħornijiet. Uġigħ. Mhux se nagħti kas jekk tmut il-kelma. Se nibqa' bħal liżar fil-but b'ismek fuqu, U bejnietna anġlu agħma mgħaddab għaż-żerniq, B'idejh offrejtli dil-ħaġa moħġaġa, Dan l-għajbien. Gdibt meta poġġejt bilqiegħda U ktibt dak li niċħad: Tmiem. Jien għandi dak li għandu s-sakranazz, jew il-maqtul: Għajnejn maħsuda li ma jarawx Saqajk idemmu biż-żifna, Sa ma t-triq ħakimha n-ngħas taħt il-kalzetti mqattgħa tiegħek; Kif il-mera ta' ġol-gaġġa fuq is-siġġu Ġegħlitek tistħi U allura rqadt bħall-ħobż, U b'idejn bajda bħas-sabar, Nannietna qallbulek il-paġni tal-irqad u sikktuk; Kif fdak is-sħab Għax int ġisem miexi fiċ-ċpar wara dellu tawwali, Il-kelma taċ-ċpar li tkidd il-għajn. Hawn, fejn għeriqt fid-dawl ta' riqek, U l-għeruq tal-flus jiċċarrtu fil-ħafna t'idi, Int tisraq ġismek u tgħodd in-nifsijiet tiegħu, U meta brimba tinseġ rota tal-ħarir, Baxx baxx, fi xquq il-bjuda, Int tkun il-ħuta li sikret bl-arja Li bieset hi u dieħla fin-nassa. Hawnhekk jien norqod wisq, Jien u nħares, bħal astrologu agħma, lejn il-galassji tas-saqaf, Għal waqt qasir, bħas-sigarett tiegħi li ħaraqlek il-ktieb missellef, Jien, bħalek, niffermenta Frotta midruba mid-dwiefer tal-adolexxenti Li niżlu minn fuq ir-roti, daħku u mbagħad telqu, U li kelli nittiekel, tuffieħa aħħarija fil-karru ta' bejjiegħ jiġġerra, Saqajja jġorru fdalijieti lura għal fejn ġejt mgħarraq Fejn il-fwieħa tal-għawwiema tgħannaq il-kantunieri U l-iskribi serqu kliem il-mejtin Biex ma jkun hemm xejn li int issejjaħlu tiegħek. Se niġi lura b'idejn vojta U żarbun bil-qiegħ imtaqqab mill-ġamar Biex niltaqa' mal-passi tiegħi li ħabbew u stennew. Se niġi lura u nibqa' niġi Sa ma nilmaħ ħaxixa tleqq fiż-żiffa fuq l-għoljiet Sa ma ninsa l-oħt li ferrgħet il-ħalib fil-bejta tas-serp U qasmet il-moxt mal-arblu tal-qabar qaddis. Riħet il-ħalliema ma teħilx mal-furketta. Il-qtates jilagħqu l-fdalijiet mixwija minn mas-seffud t'għadmi U d-dħaħen jixxenglu, miexja fl-irqad bħali, Filwaqt li l-vjaġġ jintemm kif beda: Kien hemm il-ħġejjeġ fuq l-għoljiet U x-xarabank niffed iċ-ċpar Bħal balla t'azzarin togħdos fil-pil t'annimal rieqed. Il-vjaġġ intemm qabel it-tmiem U rbaħt ftit ġesti, vagi u ħfief, Ħuġbejn merfugħa bħal girfa li qed tfiq, Dwal leqqiena f'qiegħ ta' bir, fiż-żaqq ta' basket, Demgħat kristall li xegħlu d-dalma ta' vaġina. ħarġa LXXXIX 2016: 105 Imqajma Bħal żewġ ġebliet reqdin Taħt qamar sajfi, l-infermier agħma tagħna; Salvana l-fatt li l-kliem huwa inviżibbli U li ħadd ma jismagħna, La n-nisa reqdin bħat-tribien fuq l-għetiebi, La dawk li waslu tard għat-tbassir misħut tat-tmiem, Lanqas dawk li jżuruna bla qatt jaslu. Bejn dal-ħitan Ħalqi sieket, ħdejk, jiġġieled l-assenza tiegħek, Sidrek jixgħel is-swaba' tal-mistednin, Xagħrek twil u dak qasir jitlewmu. Bejn dal-ħitan Il-kelma żżomm fil-wiċċ fis-skiet imbeżża' Bħal werqa li taqa' għalxejn: Ħoss li ma jagħmlu Ħadd Rigal li ma jtih Ħadd F'ħalqek il-kelma qed tgħarrex għalik.